****

**טעם של פעם**

מסע בזמן בין דור האסימון לדור האיפון

**יש אנשים שבשבילם יום ירושלים הוא היום שבו היא אוחדה כבירת ישראל הנצחית. בשבילנו זה היום שבו הכי בא לנו על החומוס של רחמווקפה עם עוגה בקפה נאוה, וגם על עוד כמה מוסדות ותיקים, שעושים אותה העיר המקסימה שהיא.**

**אם נולדתם בירושלים, ואם אתם עוד מודדים את רחובותיה,וודאי תשמחו לפגוש מדי פעם ידידים ותיקים – מקומות שהיו ועודם, ונדמה שמאז ומעולם היו שם. בפינתנו הפעם נפנה את תשומת לבכם למקומות שכאלה – שהיו ועודם. רבים כמותם יש בירושלים ואילו כאן – נביא רק מעט מקצתם, בהרחבה או בקיצור.**

**בעקבות אלה אתם מוזמנים לצאת ולטייל באותן פינות ישנות– אלה ואחרות, שוודאי כרוכה בהן נוסטלגיה.**

**מוסדות תרבות וחינוך**

[**קולנוע לב סמדר**](https://www.lev.co.il/smadar), על גלגוליו ושמותיו במהלך השנים, הוא מוסד ירושלמי שזכה למעמד מיתולוגי בזיכרונם של ירושלמים רבים, ובמיוחד מי שהתגורר בעיר בשנות ה- 50 וה- 60. זהו בית הקולנוע היחיד בירושלים המתפקד כמעט ברציפות זה 80 שנה.

[**ימק"א ירושלים**](https://he.wikipedia.org/wiki/%D7%99%D7%9E%D7%A7%22%D7%90_%D7%99%D7%A8%D7%95%D7%A9%D7%9C%D7%99%D7%9D)הוא מרכז תרבות וספורט הממוקם בלבה של ירושלים ומסונף לארגוןימק"א(איגוד הצעירים הנוצרים) בארצות הברית.מרכז ימק"א ירושלים חורט על דגלו טיפוח אחווה וידידות בין נוצרים, מוסלמים ויהודים דרך פעילויות תרבות וספורט משותפות. בבניין, שהוא אחד היפים והבולטים בירושלים ומן היפים בין בנייני הארגון בעולם,פועלים גם אולם קונצרטים קטן ומהודר ומלון, ובמשך שנים רבות פעל במקום גם אצטדיון ימק"א ששימש כמגרשן הביתי של קבוצות בית"ר ירושלים והפועל ירושלים, עד שפונה ונהרס לטובת פרויקט נדל"ן יוקרתי.מבנה ימק"א עצמו הוכרז כמבנה לשימור.

בניין [**קול ישראל**](http://www.iba.org.il/kolisrael70/Kol70.aspx?type=1&entity=118234&topic=153), ברחוב הלני המלכה מס' 21 בירושלים החל את דרכו כ"[קול ירושלים](https://he.wikipedia.org/wiki/%D7%A7%D7%95%D7%9C_%D7%99%D7%A8%D7%95%D7%A9%D7%9C%D7%99%D7%9D)". השידור העברי הראשון מטעם ממשלת המנדט הבריטי,ששודר מ"תחנת קול ירושלים המנדטורית", נשמע ביום 30.3.1936. אולפני התחנה שכנו בבניין [מלון פאלאס](https://he.wikipedia.org/wiki/%D7%9E%D7%9C%D7%95%D7%9F_%D7%A4%D7%90%D7%9C%D7%90%D7%A1) ברחוב ממילא (היום רחוב אגרון) מול [בריכת ממילא](https://he.wikipedia.org/wiki/%D7%91%D7%A8%D7%99%D7%9B%D7%AA_%D7%9E%D7%9E%D7%99%D7%9C%D7%90) ב[ירושלים](https://he.wikipedia.org/wiki/%D7%99%D7%A8%D7%95%D7%A9%D7%9C%D7%99%D7%9D).ההדרכה והתוכנית להפעלת התחנה ניתנו על ידי שירות השידור הבריטי, ה[בי בי סי](https://he.wikipedia.org/wiki/BBC).בסוף יוני [1939](https://he.wikipedia.org/wiki/1939) הועברו האולפנים לבית שידור חדש ומודרני בבניין ובמתחם שהיה ידוע בירושלים בשם "בניין החבשים" שנמצא בדרך הנסיכה מליסנדה, כיום רחוב הלני המלכה מס' 21, מתחם המשמש כיום את [קול ישראל](https://he.wikipedia.org/wiki/%D7%A7%D7%95%D7%9C_%D7%99%D7%A9%D7%A8%D7%90%D7%9C).

[**מוזיאון הטבע**](http://muzteva.org.il/index.php/about-us/history) שוכן בבית אבן ישן, שנבנה במאה ה 19 בריחוק ניכר מחומות העיר העתיקה של ירושלים. בונה הבית, אפנדי ערבי-נוצרי (ואולי ארמני), הקימו כבית קיץ מפואר מחוץ לעיר, ונטע סביבו גן ענק ובו עצים רבים וירק. הגן הוקף בגדר גבוהה, ולה שני שערים גדולים, האחד מדרום והשני ממערב. במפות משלהי התקופה העות'מנית מסומן הבית כ"וילה דֶקָאן", וסביבו שדות חקלאיים. בשלהי המאה ה-19 החלה להיבנות מדרום לבית המושבה הגרמנית, ומאוחר יותר נבנתה ממערבו המושבה היוונית. כיום שוכן הבית בלב הכרך הירושלמי, ברחוב מוהילבר 6.

[**תיאטרון החאן**](https://he.wikipedia.org/wiki/%D7%94%D7%97%D7%90%D7%9F_%D7%94%D7%99%D7%A8%D7%95%D7%A9%D7%9C%D7%9E%D7%99) הוקם בתקופת השלטון העות'מאני כבית חרושת לייצור משי. בהמשך הוסבה פעילותו לחאן, כאשר המבנה הדו-קומתי משמש כאכסניה לחניית לילה של שיירות ולהגנה עליהם מהתנפלויות השודדים שהיו נפוצים בסביבה.עם ההתפתחויות שעברה ירושלים בשלהי התקופה העות'מאנית, ובכללן שיפור מצב הביטחון, השארת שערי העיר פתוחים גם בלילות, ההתיישבות מחוץ לחומות והתפתחותה של מלונאות מודרנית בסגנון אירופי - איבד החאן את תפקידו כאכסניית דרכים לשיירות, והמבנה ננטש והוזנח. בשנות הארבעים והחמישים של המאה ה-20 שכן באגף הדרומי של המבנה מפעל לייצור מקררים. בשנות ה-70 של המאה ה-20 עבר מתחם החאן שיפוץ מקיף והוכשר לשמש מרכז תרבות ובילוי, המשמש בעיקר כמשכנו של תיאטרון החאן.

**מוסדות רפואיים**

[בית הבריאות שטראוס](http://www.nostal.co.il/Site.asp?table=Terms&option=single&serial=8775&subject=%E1%FA%E9%ED%20%EE%F1%F4%F8%E9%ED%20-%20%E9%F8%E5%F9%EC%E9%ED), על שם נתן ולינה שטראוס שוכן ברח' שטראוס 24. המבנה, בתכנונו של האדריכל בנימין צ'ייקין, נחנך ב1929- על ידי ההסתדרות הציונית הדסה ביוזמת הנרייטה סולד ובתרומתו של נתן שטראוס על מנת לשמש כמבנה מרפאות, מרפאות שיניים, מוקד להתייעצות רפואית ולהדרכה, היגיינה ותזונה. כיום משמש המבנה סניף קופת חולים.

[בית רופאת הילדים הלנה כגן](http://www.malon.co.il/article.aspx?id=12740) ברח' הנביאים 64. מבנה בן שתי קומות שנבנה בידי הצייר אנט בשנת 1876. המבנה מוקף חצר וגינה פנימית גדולה בת שלושה דונם. בקומה העליונה היה הסטודיו של הציור. בתקופת מלחמת העולם הראשונה נכנסו התורכים למבנה וגרמו לו נזקים רבים. בשנת 1916,מיד לאחר שנכבשה ירושלים בידי האנגלים נכנסה לגור במבנה הראשי רופאת הילדים, ד"ר [הלנה כגן](http://www.jerusalem-love.co.il/?page_id=2693), ובן זוגה המוזיקאי . כיום, בכניסה למתחם מאחורי הבית הראשי בקצה השטח עומד בית בן שתי קומות. שני בתים נוספים בני קומה אחת נמצאים במתחם. הגינה קטנה ומטופחת בת שני מפלסים סגורה בשער עם כורסאות מנוחה. בחלקה המזרחי של החצר ניצב צריף קטן בצבע לבן. בשנת 1925התגוררה בו רחל המשוררת במשך שנה, כשהיתה חולה בשחפת. בעת שגרה בו כתבה שירים רבים בגוון עצבות ועץ האגס .

**בית מרקחת "אורה"** ברח' המלך ג'ורג' 27 הוא מוסד ותיק בעיר. בזמנו שימש בית מרקחת מהסוג הישן, אולם עם השנים הלך והתפתח. היום הוא שייך לרשת ניו פארם. הוא מתמחה בהומיאופטיה ואף משמש מעבדה הומיאופאטית. את " אורהקרם " –משחה להגנת עור עדין. להקלה מיידית בגרוי, צריבה ותפרחת חיתולים.ניתן למצוא עד היום בבתי המרקחת.

[בית החולים ביקור חולים](http://www.zionistarchives.org.il/AttheCZA/AdditionalArticles/Pages/BikurCholim.aspx) - בשנת 1908 נרכשה קרקע באזור מרכז העיר ירושלים לצורך הקמת בית חולים מחוץ לחומות העיר העתיקה. בשנת 1912 הונחה אבן הפינה, אולם רק בשנת 1924 נפתח בית החולים לציבור. ב-1967 התרחב בית החולים כאשר בית החולים "הדסה" פינה את מבנה בית החולים הגרמני הסמוך ועבר להר הצופים. המבנה שהתפנה עבר לשימוש בית החולים "ביקור חולים" בנוסף למבנה הקיים. בשנות ה-80 הפך "ביקור חולים" למשני בחשיבותו, עם התפתחותם של בתי החולים "הדסה" ו"שערי צדק". למרות זאת נפתחו בו מחלקות חדשות ומתקדמות, ומבנה ביה"ח עבר שיפוץ כללי לקראת שנת 2000. עם השנים ובהיעדר מימון ממשלתי נקלע "ביקור חולים" לקשיים כספיים מהם לא התאושש.בדצמבר 2012 הפך בית החולים לחלק מהמרכז הרפואי שערי צדק. כיום פועלות במבנה שברחוב הנביאים רק מספר מצומצם של מחלקות סיעודיות ומחלקת יולדות. בית החולים "ביקור חולים" כישות – לא קיים עוד.

[בית מרקחת אופלטקה](http://www.oplatka.co.il/profilhe.html) – רח' יפו 117. נוסד בשנת 1917 על ידי מרג' אליעזר אוזרנסקי, מראשוני הרוקחים המדופלמים בארץ. שלמה אוזרנסקי, שרכש את בית המרקחת בשנת 1950 החליט לשמר את שמו של הבעלים המקורי, והפך את בית המרקחת "אופלטקה" לשם דבר בעיר. אמנון, בנו של שלמה אוזרנסקי החל בשנת 1967 לטפח את תחום הרפואה המשלימה בארץ, והיה הראשון בירושלים שהכין תרופות הומיאופטיות. מאז 1980 מנהל אמנון את בית המרקחת. לאחרונה שופץ והורחב בית המרקחת, אולם מרג' אוזרנסקי עומד על כך שבית המרקחת "אופלטקה" ימשיך להיות בית מרקחת קהילתי, ולא "פארם" או "סופר".

**חנויות ובתי מסחר**

[מרכז אמיר](https://he.wikipedia.org/wiki/%D7%9E%D7%A8%D7%9B%D7%96_%D7%90%D7%9E%D7%99%D7%A8) - רח' אגרון 1. ידוע כ"בניין השופרסל" תוכנן בידי האדריכל דוד רזניק בסגנון מודרניסטי. זהו אחד הפרויקטים הראשונים שתכנן כאדריכל עצמאי בשנים 1958-60:רב–קומות למגורים כשבבסיסו – שופרסל, [הסופרסל](file:///C:\Users\m1u3337\Downloads\קרוב%20לבית%20קרוב%20אל%20הלב.docx) הראשון בירושלים. במתחם תוכננו שלושה רבי–קומות שייעודם מגורים, פנאי ומסחר. הטכנולוגיה המתוחכמת ששימשה בהקמת הפרויקט הקדימה את הנהוג בירושלים, עוררה ביקורת נוקבת, ולבסוף מהמתחם השלם נבנה בניין אחד בלבד.הבניין תכליתי ופונקציונאלי, והוא כמעט נזירי מבחינה חומרית וצורנית. לצורך הקמת הבניין, המשלב רכיבים טרומיים מתועשים, נעשה לראשונה בירושלים שימוש בעגורן. מעטפת המרפסות הפתוחות שימשה פיגום ליציקת הקומות, בקצב של אחת ליום. הקומה המפולשת שעל גג המרכז המסחרי במפלס הכניסה לבניין הדירות, הניצבת על עמודים בצורת V; החזרה על רצועת המרפסות, המקיפה את הבניין כולו בדגש אופקי - כל אלה מקנות לבניין הבטון קלילות ואווריריות. הביקורת, שיצאה נגד חזותו התעשייתית, האנונימית וחסרת ההדר של הבניין, רק חיזקה את מעמדו של רזניק כמודרניסט מקומי. מאז 2012 מאיימת על מרכז אמיר תוכנית פינוי-בינוי שמקודמת על ידי קבוצת דיירים ונענתה בברכה על ידי העירייה. ייתכן שהבניין יפנה את מקומו לטובת מגדל מגורים יוקרתי. "בשבילי זה היה חשוב מאוד שתהיה בנייה מודרנית בירושלים", [אמר דוד רזניק](http://www.haaretz.co.il/gallery/architecture/endangered-buildings/1.1630702), "אבל מרבית האנשים התנגדו לבניין שלי ואמרו שהוא לא לפי המסורת הירושלמית".

[פרסטר כובעים](http://www.fersterhats.com/%D7%93%D7%A3-%D7%94%D7%91%D7%99%D7%AA) – ברח' הושע 5.בשנת תרע''ב (1911), כשר' אברהם יוסף פרסטר, אב המשפחה החל בייצור כובעי איכות בידיו האמונות, הוא לא העלה בדעתו שיבוא יום בו כובעי האיכות הנישאים בגאון על הראש היהודי, יהפכו לכתר מלכות יהודי כלל עולמי, הוא לא חלם ששם משפחתו יהפוך לסמל של איכות, למעצמה של ייצור, למילה נרדפת ל'כובע'. את המסורת המשפחתית והסוד המקצועי העובר מזה דורות, ממשיך בגאווה ר' איצ'ה מאיר פרסטר שהפך את רזי המקצוע לאומנות של ממש. בפרסטר לא מוכרים כובעים. כאן חיים אותם, מתכננים ומולידים אותם. כאן חיים את הכובע ומשקיעים בו אהבה ונשמה גם אחרי הרכישה. כאן חושבים על מי שחובש את הכובע, על צרכיו והרגלי השימוש המאסיביים שלו.

[ספיר מוסיקה](http://www.saphirmusic.co.il/profile.html) - בן יהודה 2. החנות "ספיר" נוסדה בשנת 1922 ע"י משפחת ספיר,אשר שורשיה המוסיקליים נעוצים אי שם בוינה. כבר אז, לפני 82 שנה החלה שושלת היוחסין המוסיקלית של משפחת ספיר, ושמה הלך לפניה בכל הקשורלכלי נגינה ולעולם המוסיקה. החנות מציעה מגוון רחב של מוצרים ושירותים, החל מתיקון, השכרה ומכירה של כלי נגינה מכל הסוגים, דרך תקליטים, תקליטורים וקלטות מכל הזמנים וכלה בתווים ובייעוץ ושמאות לביטוח כלי נגינה. אורי ספיר, בן הדור השלישי – מנהל את החנות.

[ספרי ירדן](http://www.mynet.co.il/articles/1,7340,L-4137013,00.html) – יפו 42,מול כיכר ציון בירושלים. זוהי חנות נדירה של ספרים, שהקומה בשנת 1929. בחנות תוכלו למצוא כל ספר אשר עולה בדעתכם, מספרי ילדים עד לספרי מבוגרים. עיתונים, מגזינים מכמה וכמה שפות, ספרי בישול, ואפילו מתנות קטנות ואביזרים נלווים לספר.כונניות העץ מבהיקות כמעט כמו הכריכות. צבי צימט, סבא של רמי מאיר, הבעלים והמוכרהקים את החנות הזו בשנת תרפ"ט.המוֹכרת ב'ירדן' הערב היא, בשאר שעות היום, מתרגמת נכבדה של ספרות אנגלית. תרצה גור-אריה (לאחרונה: 'למי צלצלו הפעמונים', המינגוויי). [לזה קוראים שיק](http://tsurehrlich.blogspot.co.il/2010/02/blog-post.html).

[פוטו שוורץ](http://www.calcalist.co.il/consumer/articles/0,7340,L-3569024,00.html) – בן הלל 11. חנות צילום משפחתית, נוסדה בשנת 1954 ע"י יחזקאל שורץ, ומאז היא פועלת ברציפות באותו מקום בדיוק. בתחילת הדרך פעלה החנות בעיקר כסטודיו לצילום, ומאז התפתחה למרכז צילום מקצועי שעוסק במגוון פעילויות. פוטו שוורץ היו בין הראשונים בארץ שנכנסו לתחום הצילום הדיגיטלי ועד היום אנחנו מספקים פתרונות בתחום הדיגיטלי לגופים ציבוריים כמו אוניברסיטאות, בתי חולים, המשטרה ומשרד הביטחון. בתחילת הדרך היו בחנות שני חדרי חושך בהם הודפסו התמונות. פוטו שורץ מהווה מוסד ירושלמי מוכר ופופולרי בתחום המצלמות, ציוד צילום וייעוץ מקצועי עבור קהל חובבי צילום וצלמים מכל רחבי הארץ. מנהלים אותו שמוליק – בנו של יחזקאל, ועמית – הנכד. נראה שהיחס, הייעוץ האישי והטאצ' הבלתי אמצעי של עסק משפחתי – לא ישתנו לעולם.

**בתי אוכל**

[פיצוחי בהרי](http://www.haaretz.co.il/magazine/1.1632454) - יעבץ 7, חנות מרופטת ומיושנת, שבמחסן האחורי הקטן שלה קולים בוטנים, גרעינים, שקדים ואגוזים. הפרסום היחיד כמעט לחנות עצמה הוא ניחוח הקלייה. אבל הסימטה שבה היא נמצאת מכונה סימטת בהרי וסלבריטאים ומנהיגי מדינות פיצחו את מוצריה.האחים יוסף ואברהם בהרי עלו מעיראק ב-1948 ופתחו את החנות. יונה, בנו של יוסף, התפרנס אז כסבל בשוק וכמוכר ירקות במשך היום, ובערב – למד. כשאביו ודודו פתחו את החנות החל יונה לעבוד בה כפועל, ובהמשך נעשה מנהל החנות. מיטב האצולה הירושלמית נמנתה עם לקוחותיו של בהרי - מיוסי בנאי המנוח ועד הנשיא החמישי יצחק נבון. בימי ערוץ הטלויזיה היחיד, כל אנשי הטלוויזיה נהגו לקנות אצלו. החנות סיפקה פיצוחים לנשיא מצרים, אנואר סאדאת, בביקורו ההיסטורי ב-1977, והשחקן קירק דאגלס (דוגלס בפיו), שביקר בעיר בשנת 1964, קנה שם בוטנים.

[פלאפל מעוז](http://www.gojerusalem.co.il/items/481/%D7%9E%D7%A2%D7%95%D7%96-%D7%A4%D7%9C%D7%90%D7%A4%D7%9C/) - המלך ג'ורג' 19. נפתח ב-1967. המקום הוא ציון דרך היסטורי, קיים עוד מהימים בהם אפשר היה למנות את אפשרויות ארוחת הצהריים בעיר על יד אחת. היום אפשר לבחור בין סוגי אוכל מכל העולם, אבל פלאפל מעוז עודנו קיים בסצינה הירושלמית.

[עזורה מסעדה](http://food.walla.co.il/item/2517874) – האשכול 4, שוק מחנה יהודה. כשעלה עזרא שרפלר מטורקיה, בתור הבן הבכור במשפחתו הוא שדאג לפרנסה המשפחתית. בתור ילד קטן עבד בשוק כשוטף כלים באחת ממסעדות השוק, שם למד על המטבח הטורקי מבעלי המסעדה. בהמשך עבר לעבוד גם אצל רחמו. בתחילה לא כל כך הצליח לעזורה הצעיר בבישוליו אבל בהמשך למד והשתפשף לא מעט בזכות רחמו (בעלים של מסעדת פועלים ידועה בירושלים), שהתייחס אליו כאל בנו שלו. בתחילה עבד עזרא לבדו במסעדה. הוא שימש כטבח, מלצר, ומנהל. אלרן, בנו היה היחיד מילדיו שהביע עניין עז בבישולים של אביו, וכשמלאו לו 14 הצטרף אליו, עם הזמן הצטרפו גם שאר הבנים לעסק.למרותהשנים שעברו, הלקוחות הקבועים עדיין מגיעים, לעיתים גם פעמיים ביום. חלקם אנשים שגדלו עם שרפלר האב, כאלה שזוכרים אותו עוד מהימים בהם עבר ברחמו לפני כמה עשורים טובים. [חלק ניכר מגיעים ומבלי שיפצו פה המטבח מקבל צעקה "תנו לי מרק שעועית"](https://www.youtube.com/watch?v=8G505x2ZGRU). גם בימים קפואים או גשומים כשהשוק ריק לחלוטין הם עדיין ממשיכים להגיע.

[קפה נאוה](http://www.mapa.co.il/%D7%9E%D7%A4%D7%94/%D7%9E%D7%A1%D7%A2%D7%93%D7%95%D7%AA/97811) – יפו 44. קפה נאוה היה אחד מבתי הקפה הותיקים ביותר בירושלים ופעל במשך עשרות שנים עוד מימי המנדט הבריטי. עם הזמן נסגר. בקיץ 2010 נפתח הקפה שוב על ידי כפיר עדיקא ששמר על האווירה הנוסטלגית עם עוגות כמו סברינה אבל הוסיף לעוגות הותיקות גם מנות כמו סלט חם עם לבבות חסה וגבינת צאן, רביולי גבינה או פילה סלמון ברוטב שמנת ופסטו.

[רחמו](http://www.haaretz.co.il/magazine/1.1598817) – האשכול 7, שוק מחנה יהודה. רחמו היא מסעדת פועלים השוכנת בקרן רחוב, ביציאה מהשוק העיראקי של מחנה יהודה. קירותיה חשופים, היא מוארת במנורות ניאון, אך ריח התבשילים המתבשלים על פתילייה מושך המונים. המסעדה מלאה כמעט בכל השעות שהיא פתוחה.מקום נפתח בשנת 1954, בשיא תקופת הצנע. רחמים (רחמו) בן יוסף הקים בשוק מחנה יהודה את המסעדה שהיתה מותג ירושלמי קולינרי מהמעלה הראשונה. מה שהתחיל במכירת כוסות תה על מגש לסוחרי השוק, התפתח לבישול אוכל ביתי במסעדה שמחזיקה מעמד כמעט שישה עשורים.

**מוסדות שלטון** : [בנייני הסוכנות היהודית](https://he.wikipedia.org/wiki/%D7%94%D7%A1%D7%95%D7%9B%D7%A0%D7%95%D7%AA_%D7%94%D7%99%D7%94%D7%95%D7%93%D7%99%D7%AA); [מטה מחוז המשטרה מגרש הרוסים](https://he.wikipedia.org/wiki/%D7%9E%D7%92%D7%A8%D7%A9_%D7%94%D7%A8%D7%95%D7%A1%D7%99%D7%9D); [משרד הפנים בניין ג'נרלי](http://allaboutjerusalem.com/he/article/%D7%91%D7%A0%D7%99%D7%99%D7%9F-%D7%92%D7%A0%D7%A8%D7%90%D7%9C%D7%99) ; [לשכת הבריאות המחוזית בניין המוסטשפה ;](https://he.wikipedia.org/wiki/%D7%91%D7%99%D7%AA_%D7%94%D7%97%D7%95%D7%9C%D7%99%D7%9D_%D7%94%D7%A2%D7%99%D7%A8%D7%95%D7%A0%D7%99_(%D7%99%D7%A8%D7%95%D7%A9%D7%9C%D7%99%D7%9D))

**מוסדות ושטחי ציבור** : [יד בן צבי](https://he.wikipedia.org/wiki/%D7%99%D7%93_%D7%99%D7%A6%D7%97%D7%A7_%D7%91%D7%9F-%D7%A6%D7%91%D7%99); [מרכז ז'ראר בכר](https://he.wikipedia.org/wiki/%D7%9E%D7%A8%D7%9B%D7%96_%D7%96%27%D7%A8%D7%90%D7%A8_%D7%91%D7%9B%D7%A8); [בנייני האומה](https://he.wikipedia.org/wiki/%D7%91%D7%A0%D7%99%D7%99%D7%A0%D7%99_%D7%94%D7%90%D7%95%D7%9E%D7%94); [גן העצמאות](https://he.wikipedia.org/wiki/%D7%92%D7%9F_%D7%94%D7%A2%D7%A6%D7%9E%D7%90%D7%95%D7%AA_(%D7%99%D7%A8%D7%95%D7%A9%D7%9C%D7%99%D7%9D)); [גן המפלצת](http://www.mapa.co.il/%D7%9E%D7%A4%D7%94/%D7%90%D7%98%D7%A8%D7%A7%D7%A6%D7%99%D7%95%D7%AA/6559)

**אלה, ועוד...**

**אנדרטאות והנצחה**

בית הקברות שי'ח באדר; מצבת אלנבי; הדוידקה; עמוד הזכרון ע"י בית המשפט העליון;

מוזיאון אסירי המחתרות; גבעת התחמושת

**מוסדות השכלה גבוהה**

האוניברסיטה העברית הר הצופים; האוניברסיטה העברית גבעת רם; המכללה לחינוך ע"ש דוד ילין;

סמינר למורים ליפשיץ; בי"ס בצלאל; מכללת הדסה

**מתחמי דת**

בית הכנסת ישורון; קמפוס ישיבת חברון גאולה; ישיבת חסידי גור גאולה; שטיבלעך בית ישראל;

שטיבלעךזכרון משה; בתי כנסת מוסיוף בוכרים